მარია ბავარიელი

მარია დე ლას მერსედეს ბავარიელი და ბურბონი , დაბადების სახელი:მარია დე ლას მერსედეს ტერეზა მარია დე ლა პაზი ფერნანდა ადალბერტა კრისტინა ანტონია ისიდრა რაიმუნდა ჯოზეფა ჰესუს ფაუსტა ფრანსისკა დე ბორხა და ტოდოს ლოს სანტოსი , დ. 3 ოქტომბერი, 1911, კუესტა დე ლა ვეგას სასახლე — გ. 11 სექტემბერი, 1953, მადრიდი) — ბავარიის პრინც ფერდინანდისა და მისი მეუღლის ესპანელი მარია ტერეზას მესამე შვილი. იგი ფლობდა ბავარიის პრინცესის და ესპანეთის ინფანტას ტიტულს. დედოფალ მარია ლუიზას ორდენის მფლობელი.

ბიოგრაფია
მარია დე ლას მერსედესი დაიბადა მადრიდში 1911 წლის 3 ოქტომბერს, ბავარიის პრინც ფერდინანდსა და ესპანელ მარია ტერეზას ოჯახში. მამის მხრიდან ის იყო ბავარიელი ლუდვიგ ფერდინანდის და ესპანელი მარია დე ლა პაზის, დედოფალ ისაბელა -ის ქალიშვილის, შვილიშვილი. დედის მხრიდან — ესპანეთის მეფე ალფონსო და მარია კრისტინა ავსტრიელის შვილიშვილი. მარია ოჯახში მესამე შვილი და პირველი ქალიშვილი იყო. მას ჰყავდა ორი უფროსი ძმა, ლუისი და ხოსე. მომდევნო წელს ოჯახს შეეძინა და, მარია დელ პილარი, რომელიც 6 წლის ასაკში გარდაიცვალა.

დაბადებიდან მას ბავარიის პრინცესას წოდება ჰქონდა და ესპანეთის სამეფო ოჯახთან მჭიდრო ურთიერთობის გამო, ბიძამ ალფონსო , რომელიც იმ დროს მართავდა ესპანეთს, მიანიჭა მას ესპანეთის ინფანტას ტიტული. დაბადებისას მან მიიღო სახელი: მარია დე ლას მერსედეს ტერეზა მარია დე ლა პაზი ფერნანდა ადალბერტ კრისტინა ანტონია ისიდრა რაიმუნდა ჯოზეფა ჰესუს ფაუსტა ფრანსისკა დე ბორხა და ტოდოს ლოს სანტონი. პრინცესას მშობლები ერთმანეთისთვის ბიძაშვილები იყვნენ. ოჯახი ცხოვრობდა სასახლეში, რომელიც მდებარეობდა კუესტა დე ლა ვეგაზე , მადრიდის სამეფო სასახლიდან არც თუ ისე შორს. წყვილის ყველა შვილი იქ დაიბადა.

როდესაც პრინცესა ერთი წლის იყო, დედა გარდაიცვალა. იმავე წელს მამამისი ხელახლა დაქორწინდა მარია ლუიზა ფერნანდეს დე სილვა ჰენესტროზაზე (1870–1955), რომელმაც მიიღო ტალავერა დე ლა რეინას ჰერცოგინიასა და ესპანეთის ინფანტას ტიტული. მათ ქორწინებაში შვილები არ ჰყავდათ.

1931 წელს ესპანეთის მეორე რესპუბლიკის გამოცხადების შემდეგ, მარია დე ლას მერსედესის ოჯახი გადასახლებაში გერმანიაში წავიდა. ამ პერიოდში მან დაიწყო დღიურის წერა, რომელშიც ინახავდა სასიყვარულო პირად ლექსებს. იგი იყო მალტის ორდენის ქალბატონი.

1946 წლის 29 აგვისტოს სან-სებასტიანში ცოლად გაყვა პრინც ირაკლი ბაგრატიონ-მუხრანელი (1909-1977), რომელიც ქვრივი იყო. იგი წარმოშობით ძველი ქართული ბაგრატიონების საგვარეულოდან იყო, რომლებიც საქართველოს მე-18 საუკუნის ბოლომდე მართავდნენ, სანამ ის რუსეთის იმპერიის შემადგენლობაში შევიდოდა. თავად ბაგრატიონ-მუხრანსკის და — ლეონიდა (1914-2010) რუსეთის იმპერიის ტახტის პრეტენდენტის, ვლადიმერ რომანოვის ცოლი და ამჟამინდელი საზოგადო მოღვაწის, მარია რომანოვას დედა იყო.

ქორწილის შემდეგ ისინი დაბრუნდნენ ესპანეთში და ცხოვრობდნენ მადრიდში. ქორწინებაში მათ ორი შვილი შეეძინათ: მარია დე ლა პაზი ვიქტორია თამარა ელენა ანტუანეტა დე ბაგრატიონ-მუხრანსკი და ბავარია (დაიბადა 1947 წელს), იგი ორჯერ იყო დაქორწინებული, ჰყავს ქალიშვილი პირველი ქორწინებიდან და ვაჟი მეორედან და ბაგრატ იოანე მარია დე ბაგრატიონ-მუხრანსკი და ბავარია (1949-2017), რომელიც ასევე ორჯერ იყო დაქორწინებული და ჰყავს ორი შვილი პირველი ქორწინებიდან.

ინფანტა მარია დე ლას მერსედესი გარდაიცვალა მადრიდში 1953 წელს, გულის დაავადებით. დაკრძალულია ესკორიალის მონასტერში. ირაკლი ბაგრატიონ-მუხრანსკიმ მესამე ქორწინება გააფორმა მარია დელ პილარ პასკუალ და როიგთან. ის თავად გარდაიცვალა 1977 წელს.

მარია დე ლას მერსედესი ფლობდა დიადემას და ყელსაბამს ბროწეულებით, რომელიც მას ბებიამ, ესპანეთის დედოფალმა მარია კრისტინა ავსტრიელმა უანდერძა. 1983 წელს ბროწეულის ყელსაბამი ჟენევის აუქციონზე გაიყიდა, გამყიდველი უცნობია. ასევე უცნობია გარნიტებიანი დიადემის ბედი.